Notitia vuerpitionis quæ facta fuit apud Cabilonensem civitatem, ante presentiam incliti comitis Hugonis ejusque genetricis Adeleidis, de quibusdam terris quæ conjacent in comitatu Cabilonensi seu Matisconensi, hoc est de æcclesia Sancti Jangulfi atque Masnile vocabulo, cum suis pertinentiis, quas Constantinus contulit Sancto Petro et [Sancto] Paulo. De his itaque rebus proclamaverunt se monachi Cluniensis monasterii: Vivianus, Siefredus, Torincus, Rothardus, ante presentiam supradicti principis ac procerum ejus, de Engela et filiis ejus, quod injuste detinerent res supra denominatas; qui agnoscentes suam tortitudinem seu injustitiam, verpitionem istam fecerunt ante eorum presentiam ac procerum ipsorum, ne amplius nausiam facerent tempore hujus ævi, neque ipsi, neque heres illorum. S. Hugonis comitis. S. Adeleydis comitissæ. S. Rotberti vicecomitis. S. Beraldi. S. Richardi. S. Leutbaldi prepositi. S. Heldradi levitæ. S. Rotdulfi. S. Leotaldi. S. Huberti. S. Winebaldi. S. Odonis. Data mense aprili, anno I Hugonis regis Francorum. Rothardus scripsit.